Udvidelse af service- og fællesarealer på Harebakken, Handicap og Psykiatri 
Sagsfremstilling 
27.                 Udvidelse af service- og fællesarealer på Harebakken, Handicap og Psykiatri - 
Åbent 
  
  
SAGENS INDHOLD 
Byrådet skal tage stilling til et forslag om udvidelse af servicearealerne/fælleshuset på botilbuddet Harebakken i 
Hammel. Udvidelsen vil sikre en fortsat udvikling af Favrskov Kommunes eget tilbud til yngre borgere med 
spiseforstyrrelser og anden selvskadende adfærd, skizofreni og udviklingsforstyrrelser. 
  
Social- og Sundhedsudvalget blev på udvalgets møde 1. april 2014 orienteret om, at målgruppen for botilbuddet 
Kaspar Carlsen blev udvidet til også at omfatte denne gruppe yngre selvskadende borgere, som hidtil har modtaget 
tilbud udenfor kommunen. De berørte unge får dermed et tilbud, der muliggør mest mulig relation til det liv, de hidtil 
har levet. Målet er, at de unge på sigt kan flytte til egen bolig i nærområdet med fortsat kendt støtte. 
  
Tendensen er, at der er en stigning i antallet af unge borgere med disse lidelser. Der er aktuelt indskrevet fem 
borgere fra den nye målgruppe på Harebakken, men der er kendskab til yderligere ca. 10 unge, som enten skal 
have tilbudt ophold på Harebakken eller et tilsvarende tilbud udenfor kommunen.  
  
De unge i den ”nye” målgruppe er betydelig mere personalekrævende end den hidtidige målgruppe på Harebakken. 
Samtidig har de unge, af hensyn til deres udvikling, behov for en del aktiviteter, herunder uddannelsesrettet 
undervisning. Det giver lokalemæssige udfordringer, da aktiviteterne ikke kan rummes i de samme rum. Særligt 
spisesituationen kræver mulighed for megen ro. De unges egen bolig er ikke altid hensigtsmæssig til disse 
aktiviteter, idet de har behov for miljøskifte og muligheden for at vælge fællesskabet til.  
  
VURDERING 
Tilbuddet på Harebakken er oprindelig planlagt og opført i 2012 som et tilbud til voksne med komplekse 
sindslidelser og/eller sociale vanskeligheder. Der er imidlertid vigende efterspørgsel efter dette tilbud. Det skyldes 
primært, at flere kommuner laver egne tilbud for at opnå bedre styring med egne sager.  
  
På lidt længere sigt forventer Social og Sundhed derfor, at behovet for et tilbud til den hidtidige målgruppe reduceres
betydeligt. Det er derfor hensigtsmæssigt, at den ledige bygningskapacitet udnyttes til den nye målgruppe. En 
forudsætning er imidlertid en justering af de bygningsmæssige rammer i fælleshuset på [adresse].  
  
 
Byråd 
24. februar 2015 
Sagsnr. 710-2012-
148232 
Dok.nr. 710-2015-
45607 
Sagsbehandler 
DPGILA 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
Serviceloven 
Social og Sundhed har i samarbejde med Teknik og Kultur undersøgt forskellige løsningsforslag med henblik på at 
kunne fastholde Harebakkens muligheder for anvendelse som botilbud til yngre borgere med spiseforstyrrelser og 
anden selvskadende adfærd.  
  
Der har været overvejet en pavillonløsning og en udvidelse af det eksisterende fælleshus. Den minimale prisforskel 
mellem disse to muligheder gør, at tilbygningen anbefales. 
  
På den baggrund anbefaler Social og Sundhed og Teknik og Kultur, at der opføres en tilbygning til fælleshuset på 
Kaspar Carlsen. Det eksisterende fælleshus foreslås forlænget med en tilbygning på ca. 85 m2. Herudover foreslås en 
ændret indretning af de tilstødende lokaler i fælleshuset. Tilbygningen udføres med mulighed for adskillelse af de to 
aktuelle målgrupper. Tilbygningen udføres i samme arkitektur som den oprindelige bygning. 
  
Ulempen ved en tilbygning fremfor en pavillonløsning er dog, at der medgår ca. et halvt år ekstra til etablering af en 
om- og tilbygning. I denne periode kan det være nødvendigt at etablere enkeltmandstilbud til aktuelle borgere. 
  
Der vedlægges skitse for om- og tilbygningen. 
  
Om- og tilbygningen vil kunne stå færdig i løbet af efteråret 2015. 
  
ØKONOMI 
Social og Sundhed vurderer, at det er økonomisk mest fordelagtigt at etablere egne tilbud til den omtalte ”nye” 
målgruppe. En beregning viser således, at det vil være årligt 2,4 mio. kr. dyrere at anbringe tre af borgerne på 
ventelisten i et regionalt tilbud fremfor i [adresse] tilbud på Harebakken. 
  
Dette vil kunne mindske risikoen for at budgetpresset på handicap- og psykiatriområdet øges. 
  
Udgifterne til om- og tilbygningen forventes at udgøre ca. 1,4 mio. kr. Dermed vil investeringen i en tilbygning have en
tilbagebetalingstid på under ét år. 
  
I anlægsbudgettet for 2015 har Byrådet afsat 1.250.000 kr. til løbende renoveringer og mindre anlæg i Handicap og 
Psykiatri (anlægsblok A-403). Heraf er de 750.000 kr. disponeret således: 
  
  
Det resterende beløb på 500.000 kr. foreslås at indgå i finansieringen af om- og tilbygningen af Kaspar Carlsen. 
  
Dermed foreslås finansieringen af anlægsudgiften på 1,4 mio. kr. fordelt således, at 500.000 kr. finansieres inden 
for anlægsbudgettet 2015 til løbende renoveringer og mindre anlæg i Handicap og Psykiatri (A-403) og 900.000 kr. 
finansieres af kassen.  
  
INDSTILLING 
Direktøren for Social og Sundhed indstiller til Byrådet: 
  
1. At Byrådet giver anlægsbevilling på 1,4 mio. kr. med tilhørende rådighedsbeløb til om- og tilbygning af fælleshus 
på [adresse]. 
2. At Byrådet finansierer rådighedsbeløbet af 500.000 kr. fra rådighedsbeløbet til ’Løbende renoveringer og mindre 
anlæg i Handicap og Psykiatri’ samt 900.000 kr. fra kassebeholdningen. 
Ombygning af toiletter, [adresse], 
Hammel 
400.000 kr.  
Medfinansiering af anlægs- og 
vedligeholdelsesarbejder, Aktivitetscenter 
naturværket, Hinnerup 
  
350.000 kr. 
I alt 
750.000 kr. 
  
BESLUTNING 
  
Social- og Sundhedsudvalget, 3. februar 2015: 
Fraværende: Ingen 
  
Indstilles godkendt idet det præciseres, at tilbygningen opføres i overensstemmelse med skitse 1. 
  
For indstillingen stemmer 4. 
  
Ditte Bertelsen kan ikke tiltræde indstillingen, idet hun mener, at denne målgruppe bør have et specialiseret tilbud, 
som udelukkende beskæftiger sig med unge mellem fx 16 og 25 år. 
  
Økonomiudvalget, 18. februar 2015: 
Fraværende: Ingen 
  
Indstillingen fra [adresse] og Sundhedsudvalget indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Ingen 
  
Godkendt med 23 stemmer for og to stemmer imod. Ingen undlod at stemme. 
  
For stemte Oskar Bach, Keld Nielsen, Solveig Steffensen, Benny Olsen, Camilla Olesen, Vivian Bach 
Ruth Koch, Borris Berg, Cecilie Kristoffersen, Øivind Schou, Joachim Jensen, Paul Ravn, 
Einar Kristoffersen, Oliver Lassen, Mark Schou, Stig Frandsen, Lærke Hermansen, Ebbe Dahl 
Ragnhild Karlsen, Jasmin Iversen, Carlo Iversen, Jacob Gregersen, Heidi Nissen, Yannick Mikkelsen 
og Jeppe Møller. 
  
Imod stemte Ditte Bertelsen og Jeppe Danielsen. 
  
Udfordring på tilbud for unge 
710-2014-283319 
Indretning - skitse 1 
710-2015-18605 
Indretning - skitse 2 
710-2015-18606 
Luftfoto 
710-2015-18607 
